cyanic-selkie/wikianc huggingface dataset:
George Russell (moottoriurheilija)
Mercedes (2022)
Kaudeksi Russell siirtyi Mercedekselle korvaten Valtteri Bottaksen. Hän ajoi ensimmäisen paalupaikkansa Unkarin osakilpailussa ja voitti ensimmäisen osakilpailunsa São Paulossa. Russell saavutti kauden aikana 8 palkintosijaa ja 275 pistettä sijoittuen sarjan neljänneksi.
Markka
Ruotsin rahayksikkönä markka oli käytössä Ruotsin valtakunnan alueella keskiajalta alkaen vuoteen 1776. Siihen asti yksi markka jakautui 192:een penninkiin. Myös muita rahayksiköitä oli valtakunnassa samanaikaisesti käytössä. Tuona aikajaksona silloisen Ruotsin valtakunnan itäraja hahmottui ajoittain liki nykyisen Suomen itärajan mukaiseksi ja siten myös markkaa käytettiin rahayksikkönä suurin piirtein nykyistä Suomea mukailevalla alueella.
Lady in Black
”Lady in Black” on brittiläisen rockyhtye Uriah Heepin kappale, joka julkaistiin vuonna 1971 Salisbury-albumilla sekä erikseen singlenä. Kappale koostuu ainoastaan kahdesta soinnusta ja kertoo tarinan mustiin pukeutuneen naisen kohtaamisesta.
”Lady in Black” oli hitti muutamissa Euroopan maissa jo vuonna 1971 (Suomessa 1972). Vuonna 1977 kappale julkaistiin uudelleen, jolloin se nousi suuren suosioon Keski-Euroopassa. Esimerkiksi Saksan liittotasavallassa kappale oli sijalla viisi. Sen ansiosta yhtye saavutti maassa Golden Lion -palkinnon.
Singlen b-puolena oli vuosien 1971 ja 1977 julkaisuissa kappale ”Simon the Bullet Freak”, joka ei sisältynyt alkuperäiselle Salisbury-albumille. Vuoden 1981 julkaisussa b-puolena oli toinen klassikko ”Easy Livin'”.
Muita versioita
Kappaleesta on tehty useita cover-versioita. Suomalaisen käännöskappaleen ”Nainen tummissa” esitti ensimmäisenä Lemon-yhtye vuonna 1972. Suomenkielisen tekstin teki Vexi Salmi. Vuonna 1987 lastenmusiikkia esittänyt yhtye Jam Jam esitti kappaleesta käännösversion nimeltä ”Kummajainen”.
Blade of the Immortal
Blade of the Immortal ilmestyi englanniksi Dark Horse Comicsin kustantamana. Lehtiversioista koottuja albumeita ilmestyy yhteensä 31 kappaletta.
Osmo Tiililä
Sotien jälkeisenä aikana Tiililästä tuli kirkon konservatiivisen opposition teräväsanainen johtaja, kiistelty hahmo ja kirkon ankara arvostelija. Hän arvosteli kirkkoa hengellisen tehtävän laiminlyömisestä ja keskittymisestä yhteiskunnallisiin kysymyksiin.
Hernekeitto
Hernekeittoa on syöty jo antiikin aikaan. Se mainitaan Aristofaneen komediassa Linnut (414 eaa.). Kreikkalaiset ja roomalaiset viljelivät herneitä viimeistään noin 500–400 eaa. Tuona aikakautena Ateenan kaduilla myytiin kuumaa hernekeittoa.
Hernekeitto armeijassa
pienoiskuva|[[Suomen puolustusvoimat|Suomen puolustusvoimien hernekeitto ja pannukakku.]] Ruotsin armeijassa hernekeittoa syötiin tiistaisin ja torstaisin, koska perjantai oli katoliseen aikaan paastopäivä ja torstaina haluttiin tarjota tukevaa ja ravitsevaa ruokaa. Hernekeitto ja pannukakku torstain ja laskiaistiistain ruokalajeina ovat sen aikaista perinnettä. Helsingin Sanomien Kysy Kirsiltä -palsta tarjosi arvoitukseen myös toisen vastauksen heinäkuussa 1994. Kustaa Vaasan aikana osa veroista maksettiin kruunulle luonnontuotteina. Herneet säilyivät pitkään, joten hovissa popsittiin etenkin keväisin paljon hernerokkaa. Kiivas kuningas menetti malttinsa yksipuoliseen ruokalistaan. Ratkaisu löytyi uudesta ruokavarastonhoitajasta, joka keksi, että hernekeittoa syötäisiin kerran viikossa läpi vuoden. Suomen puolustusvoimissa hernekeittoa tarjoillaan pannukakun kera joka viikko, yleensä torstaisin.
Muiden maiden hernekeittokulttuuri
Ruotsissa hernekeitto valmistetaan yleensä keltaisista herneistä.
Venäjällä hernerokka tehdään savustetusta sianlihasta, ja siihen lisätään usein myös perunaa. Venäläisessä rokassa on melko runsaasti lientä.
Islannissa hernekeittoon käytetään suolattua lampaanlihaa.
Ruotsinsalmen ensimmäinen meritaistelu
Ruotsinsalmen ensimmäinen meritaistelu käytiin elokuussa 1789 nykyisen Kotkan edustalla Ruotsin ja Venäjän saaristolaivastojen välillä osana Kustaa III:n sotaa. Taistelu päättyi Ruotsin saaristolaivaston tappioon.
Blackburn Olympic FC
Blackburn Olympic FC oli jalkapalloseura Blackburnin kaupungista. Seura perustettiin 1877 ja seuran toiminta loppui 1889. Seura voitti FA Cupin kertaalleen 1883, kun se kaatoi cupin loppuottelussa Old Etoniansin jatkoajan jälkeen maalein 2–1.
Ruotsinsalmen ensimmäinen meritaistelu
Taistelun lopputulos
Venäläisten miehistötappiot olivat 72 upseeria ja 1 051 miestä. Aluksista tuhoutui yksi tykkivene sekä kaksi tuhoutunutta ja yksi pahasti vaurioitunut barkassi. Lisäksi ruotsalaiset kaappasivat Mussalon länsipuolella huoltolotja HOBAЁn ja sen lastina olleet 820 puutaa ruisjauhoja.
Hedwiges Maduro
Alankomaiden A-maajoukkueessa Maduro pelasi ensimmäisen kerran vain kolmen liigaottelun jälkeen maaliskuussa 2005 Romaniaa vastaan. Kaikkiaan hän pelasi 18 maaottelua, joista seitsemän ottelua avauskokoonpanossa. MM-kilpailuissa 2006 hän pääsi muutamaksi minuutiksi kentälle viimeisessä alkulohko-ottelussa Argentiinaa vastaan. Viimeisen maaottelunsa hän pelasi syyskuussa 2011.
Operaatio Ranch Hand
Tausta
thumb|vasen|Levitystä C-123B-koneesta. thumb|vasen|Levityslentojen vaikutusta kasvillisuuteen ilmakuvassa. Kasvimyrkkyjen käytön idea sotilaallisessa mielessä oli estää vihollisen joukkoja käyttämästä kasvillisuutta joukkojensa kätkemiseen, minkä lisäksi niillä estettäisiin ruokakasvien saatavuus. Yhdysvalloissa asevoimilla oli kokemusta niiden käytöstä jo ennen Vietnamin sotaa.
Grand slam
Nelinpeli
Lisäksi seuraavat pelaajat ovat nelinpelissä voittaneet neljä grand slam -turnausta, mutta eivät saman parin kanssa (suluissa parit):
Roller derby
Kansainväliset kilpailut
Lajin emämaa Yhdysvallat on voittanut mestaruuden molemmilla kerroilla, Kanadan, Englannin ja Australian viedessä loput mitalit.
Quintus Caecilius Metellus Pius
Quintus Caecilius Metellus Pius (kuoli 63 eaa.) oli roomalainen sotilas ja poliitikko. Pius aloitti uransa Sullan legaattina Rooman luokkasodassa. Hän taisteli Sullan puolella sisällissodan aikana. Kun Sullasta tuli diktaattori ehdotti hän Piusta pontifex maximus -papiksi. Vuonna 80 eaa. Pius valittiin konsuliksi ja hänet lähetettiin tämän jälkeen prokonsuliksi Ulomman Hispanian (Hispania Ulterior) provinssiin. Seuraavat kahdeksan vuotta hän taisteli Iberian niemimaalla Hispanian sodassa Quintius Sertoriusta vastaan yhdessä Gnaeus Pompeiuksen kanssa. Palattuaan Roomaan Sertoriuksesta saadun voiton jälkeen Piukselle myönnettiin triumfi. Pius kuoli noin vuonna 63 eaa.
Långträsket (Raasepori, Persböle)
Maantiede
Långträsketin itäosassa on 10–12-metrinen syvänne. Järven keskiosan syvin kohta on 7,6 metriä, länsiosan syvin kohta on 8,7 metriä. Vesitilavuus on 1 988 000 kuutiometriä.
Saksan Grand Prix 2008
Raportti
Ensimmäisten kolmen kierroksen aikana joukko pysyi melko tiukasti kasassa, kun Räikkönen oli jäänyt hieman yli seitsemän sekuntia kärjestä. Räikkönen onnistui neljännellä kierroksella kuittaamaan Fernando Alonson nousten Jarno Trullin taakse takaisin kuudenneksi. Viiden kierroksen jälkeen Hamilton oli onnistunut kasvattamaan kaulan Massaan kuitenkin jo yli neljäksi sekunniksi. Yhdeksännellä kierroksella ero Hamiltonin ja kolmantena ajavan Kovalaisen välillä oli kasvanut jo yli 10 sekuntiin.
Rudolf Müller
27. kesäkuuta 1994 Müller sai nimityksen Görlitzin piispaksi, ja hänet asetettiin tähän virkaan 3. syyskuuta. Hän jäi siitä eläkkeelle 75-vuotispäivänään 24. kesäkuuta 2006.
The CBS Radio Mystery Theater
Kirjat
2006 Stahl Consolidated Manufacturing Corporation julkaisi kirjan The CBS Radio Mystery Theater as an Educational Degree, joka käsitteli sarjan käyttöä opetuksen apuvälineenä.
Muuttokyyhky
Muuttokyyhky oli melko kookas ja enimmäkseen harmaa. Sen rinta oli ruskehtava ja vatsapuoli valkea.
Ali MacGraw
Vaikka MacGraw oli ollut elokuvanäyttelijänä maailmankuulu jo vuosikymmeniä, hän teki Broadway-debyyttinsä New Yorkissa vasta huhtikuussa 2006. Hän oli vuosina 1969–1972 naimisissa tuottaja Robert Evansin ja vuosina 1973–1978 näyttelijä Steve McQueenin kanssa. Molemmat avioliitot päättyivät eroon. Näyttelijättärellä on yksi lapsi, Josh (s. 1971).
UCI ProTour 2008
UCI ProTour 2008 oli järjestyksessään neljäs maantiepyöräilyn UCI ProTour -kausi.
Reinhard Heydrich
Heydrichista tuli natsi-Saksan likaisen työn suunnittelun ja toteutuksen avainhahmoja. Hän ylläpiti arkistoja natsien vastustajista ja oli mukana suunnittelemassa Puolan valehyökkäystä, jota käytettiin tekosyynä Saksan hyökkäykselle Puolaan 1. syyskuuta 1939. Hän oli 20. tammikuuta 1942 järjestetyn Wannseen konferenssin puheenjohtaja. Tilaisuudessa keskusteltiin ja päätettiin ”juutalaiskysymyksen lopullisesta ratkaisusta” (Endlösung der Judenfrage).
Juutalainen tausta?
SS:n entinen tiedustelujohtaja Walter Schellenberg on 1950-luvulla väittänyt Heinrich Himmlerin kertoneen hänelle, että Heydrichin suvussa olisi ”Süss”-niminen sukulainen. Heydrich oli tämän tarinan mukaan tunnustanut Himmlerille vuonna 1935, jolloin Himmler oli vielä sivussa vallan ytimestä, että hänen yksi isovanhempansa olisi juutalainen. Tästä olisi kuulemma kerrottu Hitlerille, joka olisi tehnyt Heydrichistä erikoistapauksen. Tämän jälkeen Heydrichin syntymäpaikan Hallen rekisteristä olisi poistettu tietoja Heydrichin suvusta.
Inuitit
Sanan oikeinkirjoitus suomen kielessä
Inuit-sanan suomenkielinen vastine ei ole vielä täysin vakiintunut kahdesta vaihtoehdosta. Suomen kielen lautakunta päätyi vuonna 1995 suosittamaan ensisijaisena muotoa inuitti, mutta piti mahdollisena myös asua inuiitti. Sana "inuit" itsessään on omassa kielessään monikko sanalle "inuk" ("ihminen").
Lyypekki
Asukasmäärän kehitys
Ennen vuotta 1870 asukasmäärät ovat arvioita. Sen jälkeen (¹) tulokset ovat väestönlaskennasta tai virallisista tilastotiedoista tai kaupungin hallinnolta.
Laukauksia viulukotelossa
Laukauksia viulukotelossa (KRÄLP 40 / KRÄKCD 40) on suomalaisen Miljoonasade-yhtyeen toinen studioalbumi. Se julkaistiin 24. helmikuuta 1988.
Saluki
Ulkonäkö
Salukilla on muiden vinttikoirien tapaan varsin ylväs ulkonäkö, ja siitä heijastuu itämaista tyylikkyyttä ja arvokkuutta. Salukin ilme on rauhallinen ja silmät ovat kauas katsovat. Saluki on kohtuullisesti kulmautunut ja sen alalinja kuroutuu. Salukin rungon pituus on yleensä suunnilleen sama kuin säkäkorkeus, vaikka yleisvaikutelma saattaa antaa aavistuksen suorakaiteenomaisen vaikutelman. Urosten säkäkorkeus on 58−71 cm, nartuilla hieman pienempi.
Luonne ja käyttäytyminen
Saluki on alkuperäiseltä käyttötarkoitukseltaan näöllä metsästävä ja saaliin kiinniottava koira. Salukilla on yleensä vahva metsästysvietti, ja se osaa metsästää tehokkaasti. Suomessa saluki ei ole metsästyskoirarotu eikä sitä kiinniottavana koirana saa käyttää varsinaisena metsästyskoirana. Metsästysviettiään saluki voi toteuttaa vinttikoirien maasto- ja ratajuoksukokeissa.
Newtonin lait
thumb|right|200px|Newtonin ensimmäinen ja toinen peruslaki latinaksi [[Philosophiae Naturalis Principia Mathematica|Principia Mathematican ensipainoksessa 1687.]] Newtonin lait käsittelevät kappaleiden liikettä sekä kappaleeseen vaikuttavia voimia, ja ne voidaan nykytermein esittää seuraavassa muodossa:
Saluki
Alkuperä
Israel Kennel Club:n entinen puheenjohtaja Joshua Tamaria on väittänyt, että saluki kehittyi Siinain niemimaalla ja levisi sieltä Pohjois-Afrikkaan. Israelin miehityksen aikaan siinailaisilta beduiineilta ostettiin salukeja, tarkoituksena jalostaa ainutlaatuinen puolivilli rotu.
Newtonin lait
Toinen laki
Ensimmäinen laki kuvaa sitä miten kappaleet liikkuvat kun niihin ei vaikuta voimia. Toinen laki eli dynamiikan peruslaki puolestaan kertoo miten kappaleeseen vaikuttava voima muuttaa sen liiketilaa. Kappaleeseen vaikuttava kokonaisvoima F antaa m-massaiselle kappaleelle kiihtyvyyden a siten, että:
Esimerkkejä: kun kahteen erimassaiseen kappaleeseen vaikutetaan samalla voimalla, saa pienempimassainen kappale suuremman kiihtyvyyden (sen nopeus muuttuu enemmän). Kun kaksi erimassaista kappaletta törmää toisiinsa kohtisuoraan ja täysin kimmoisasti, on pienempimassainen kappale se, jonka liiketila muuttuu enemmän. Kappaleen liike on tasaista (kiihtyvyys on nolla) tai se on paikallaan, jos siihen vaikuttavien voimien summa on nolla.
Lehmuskiitäjä
Elinympäristö ja elintavat
Lehmuskiitäjä elää lehtomaisissa, rehevissä metsissä ja sellaisissa puistoissa, joissa kasvaa lehmuksia. Sillä ei ole vaellustaipumusta ja perhosta tapaa vain harvoin etäämpänä sen tyypillisestä elinpaikasta. Lehmuskiitäjä liikkuu aktiivisesti vain muutaman tunnin ajan auringonlaskun jälkeen. Muun ajan se lepää puiden rungoilla tai lehvästön suojassa teeskennellen kuivunutta lehteä. Koiraita lentää valolle, naaraita vain harvoin. Aikuisella perhosella ei ole toimivia suuosia eikä se siksi vieraile kukilla. Aikuinen perhonen elääkin vain noin viikon.
Ravintokasvi
Lehmuskiitäjän toukka käyttää ravintonaan lehtipuita kuten lehmuksia (Tilia), koivuja (Betula), leppiä (Alnus) ja vuorijalavaa (Ulmus glabra).
Saluki
Aavikkosaluki
Ns. aavikkosaluki polveutuu suoraan rodun alkuperäisalueelta tuoduista sukulinjoista, ja sitä tavataan koko Lähi-idän alueella. Israelissa kyseistä tyyppiä kutsutaan nimellä Negev Saluki. Israelin vinttikoiraklubin jalostusneuvoja Rita Trainin vieraili Siinailla vuonna 1968 oppiakseen paikallisista vinttikoirista, ja huomasi että niillä oli kauttaaltaan sileä karvapeite, leveämpi ja litteämpi kallo, paksumpi niska ja matalampi säkäkorkeus (noin 63,5 cm). Hän ymmärsi kyseessä olleen täysin erillisen tyypin, jota hän alkoi kutsua termillä Negev Saluki. Hän yritti aloittaa jalostusohjelman kyseiselle tyypille, mutta vaikka FCI suhtautui asiaan mielenkiinnolla, AKC kieltäytyi rekisteröimästä sitä. Israelilaiset kasvattajat suostuttelivat israelilaisia beduuineja säilyttämään linjan vielä Israelin Siinailta vetäytymisen jälkeenkin, mutta näin ei käynyt. Sen sijaan myöhempien vuosikymmenten aikana alkuperäistyyppiä on saatu vietyä jopa muutamaan maahan Lähi-idän ulkopuolella.
Sugny
Sugny on kunta Pohjois-Ranskassa Ardennesin departementissa Grand Estin alueella. Se sijaitsee noin kuusi kilometriä Vouziers’n kaupungista lounaaseen.
Steel Warrior
Kappaleet
Vuoden 2008 uusintapainoksen bonuskappaleet
MSV Duisburg
Historia
Duisburg oli myös yksi niistä 16 joukkueesta, jotka pääsivät Bundesliigaan mukaan. Ensimmäisellä Bundesliigan kaudellaan Duisburg sijoittui sarjassa hopealle 1.FC Kölnin jälkeen, mikä on yhä sen paras liigasaavutus. Joukkue säilytti sarjapaikkansa aina kauteen 1982–1983 saakka, jolloin alkoi toistuva hissiliike ylemmän ja alemman sarjatason välillä. Joukkue nousi jälleen takaisin 1. Bundesliigaan kauden 2006–2007 päätteeksi sijoituttuaan kakkos-Bundesliigassa kolmanneksi mutta putosi heti takaisin sijoituttuaan 1. Bundesliigassa viimeiseksi.
Pertti Koskimies
Pertti Koskimies (s. 1956) on suomalainen biologi ja tietokirjailija.
Anthony Okonkwo Gbuji
8. marraskuuta 1996 Gbuji sai nimityksen Enugun hiippakunnan piispaksi, jona hän toimi, kunnes jäi eläkkeelle 9. helmikuuta 2009. Hänet nimitettiin 31. toukokuuta 2010 Benin Cityn arkkihiippakunnan apostoliseksi hallitsijaksi, jonka tehtävistä hän erosi 18. maaliskuuta 2011.
Yki Nummi
Ura
Työstään muotoilijana Nummi sai useita tunnustuksia, muun muassa Milanon triennaalin kultamitalin vuosina 1954 ja 1957 sekä Pro Finlandia -mitalin vuonna 1971. Yki Nummen veljiä olivat kirjailija Lassi Nummi ja säveltäjä Seppo Nummi.
Argaali
Argaali (Ovis ammon) on luonnonvarainen lammaslaji, joka elää Kazakstanissa ja muualla Keski-Aasian ylänköalueilla, kuten Himalajalla, Tiibetissä ja Altailla.
Köynnöskrassit
Köynnöskrassien sukuun kuuluu myös mukulaköynnöskrassi (Tropaeolum tuberosum) (paikallinen nimi kichwan kielellä añu), jota Andeilla viljellään syötävien tärkkelyspitoisten mukuloiden vuoksi.
City-Pallo
City-Pallo oli helsinkiläinen jalkapalloseura, joka perustettiin vuonna 1971 toimintansa lakkauttaneen Pakilan NMKY:n jalkapallotoiminnan jatkajaksi.
Pommi
Siviilikielenkäytössä sanalle pommi, on kehittynyt sotilaskielenkäytöstä eroavia merkityksiä. Siviilikielenkäytössä pommi saattaa tarkoittaa miltei mitä tahansa räjähdyspanosta.
Irakli Okruašvili
thumb|220px|Irakli Okruašvili Irakli Okruašvili (, s. 6. marraskuuta 1973 Tskhinvali) on georgialainen poliitikko.
Pommi
Pommityyppien ominaisuuksia
Sirpalepommit ovat räjähdysaineella ladattuja pommeja, joiden vaikutus perustuu sirpale- ja painevaikutukseen. Vapaasti putoavia sirpalepommeja nimitetään joskus myös rautapommeiksi.
Shelley Long
Long syntyi Fort Waynessa, Indianassa, ja opiskeli South Side High Schoolissa. Sieltä päästyään hän opiskeli Northwestern Universityssä, josta kuitenkin lähti valmistumatta. Hän liittyi Chicagossa The Second Cityn koomikoksi ja alkoi vuonna 1975 tuottaa, käsikirjoittaa ja juontaa televisio-ohjelmaa Sorting It Out.
Eternity II
Peli on laadittu niin, että se on äärimmäisen vaikea ratkaista. Se muodostuu 256 neliönmuotoisesta palasta, jotka muodostavat 16×16 palan kokoisen neliön. Kussakin palassa on värillinen kuvio, jonka tulee sopia täysin viereisten palojen kuvioihin. Pelin sääntöjen mukaan rahapalkintoon oikeuttava ratkaisu tuli lähettää 31. joulukuuta 2008 mennessä, mutta kun kukaan ei ole onnistunut ratkaisemaan peliä siihen mennessä, aikaa jatkettiin vuoden 2010 loppuun. Kukaan ei kuitenkaan ollut saanut ratkaistua peliä siihenkään mennessä ja kahden miljoonan dollarin palkkio jäi lunastamatta.
Shelley Long
Long meni lokakuussa 1981 naimisiin Bruce Tysonin kanssa, mutta avioeroa haettiin 23 avioliittovuoden jälkeen 2004. Hänellä on vuonna 1985 syntynyt tytär Juliana.
Liejusimpukka
Elintavat ja lisääntyminen
Liejusimpukka lisääntyy alkukesällä. Naaraan ja koiraan kudussa vapautuvat sukusolut yhtyvät vedessä ja niistä syntyy toukka, joka ui vapaana planktoneläimenä muutaman viikon ajan ennen kuin laskeutuu pohjalle, käy läpi muodonmuutoksen ja jatkaa elämäänsä pohjaeläimenä.
Tatu Pekkarinen
Pekkarinen on haudattu Hietaniemen hautausmaalle.
Mansa Musa
Musa oli islaminuskoinen ja suoritti hadžin eli pyhiinvaellusmatkan Mekkaan. Matkaseurueeseen kuului niin paljon palvelijoita, että se oli kuin liikkuva kaupunki. Hän lahjoitti niin paljon kultaa Kairon kaupungille, että se riitti kahdeksikymmeneksi vuodeksi. Kairon sulttaani oli tottunut siihen, että vieraat lankeavat maahan hänen edessään. Mansa Musa ei suostunut siihen, mutta vieraili kuitenkin sulttaanin luona lahjoittaen tälle 40 000 kultarahaa. Huolettoman rahankäytön takia Kairon hinnat noin viisinkertaistuivat Mansa Musan käynnin aikana.
Arto Sirviö
Ura
Sirviö pelasi ensimmäiset SM-liigaottelunsa kaudella 1979–80 HIFK:ssa. Hän voitti alle 20-vuotiaiden MM-hopeaa vuonna 1981 ja MM-pronssia vuonna 1982. Kaudet 1982–83 ja 1983–84 Sirviö pelasi Jokereissa ja voitti keväällä 1983 SM-hopeaa, joka jäi hänen uransa ainoaksi SM-mitaliksi.
James Dean
Kuolema
Vuonna 1977 Cholamen postitoimistoa vastapäätä pystytettiin japanilaisen liikemiehen lahjoittama muistomerkki, jonka muistolaatassa on lainaus Antoine de Saint-Exupéryn Pikku prinssistä: "What is essential is invisible to the eye". Dean oli eläessään lukenut Pikku prinssiä.
Kehämestari
Maynard Tiboldt, Kehämestari
Fritzin poika, Maynard Tiboldt päätti jatkaa isänsä työtä ja siirtää sirkuksensa Yhdysvaltoihin, kauas Saksasta. Huolimatta ahkerista ponnisteluistaan Maynardin sirkus jäi suurten kaupallisten viihdyttäjien varjoon.
Meredith Kercherin murha
Kercherin kämppäkaveri, yhdysvaltalainen Amanda Knox ja hänen poikaystävänsä, 27-vuotias italialainen Raffaele Sollecito, pidätettiin murhasta epäiltyinä. Kolmas pidätetty oli Norsunluurannikolta kotoisin oleva Rudy Guede. Ensimmäisessä oikeudenkäynnissä vuonna 2009 Knoxille langetettiin murhasta 26 vuoden ja Sollecitolle 25 vuoden vankeusrangaistus. Guede tuomittiin erillisessä oikeudenkäynnissä 30 vuodeksi vankeuteen, mutta rangaistus aleni myöhemmin 16 vuoteen.
Italian korkein oikeus kumosi vapauttavat päätökset ja määräsi uuden oikeudenkäynnin. Knox, joka oli palannut Yhdysvaltoihin, ei osallistunut istuntoihin Italiassa, vaan seurasi tapahtumia Yhdysvalloista. Sen sijaan Sollecito oli oikeudessa läsnä.
Karl-Heinz Körbel
thumb|150px|Karl-Heinz Körbel
Blaise Compaoré
Blaise Compaoré (s. 3. helmikuuta 1951 Ziniaré) oli Burkina Fason presidentti vuosina 1987–2014. Hänet syrjäytettiin vallankaappauksella lokakuussa 2014. Compaoré on maan valtapuolue Congrès pour la Démocratie et le Progrèsin perustaja.
Tervajärvi (Hämeenkyrö)
Maantiede
Järven rantaviiva on 0,63 kilometriä pitkä ja ranta on puoliksi peltomaata ja puoliksi moreeni- ja kalliopohjaista metsämaastoa. Rannalle on rakennettu kaksi loma-asuntoa, joille johtaa tie Nukarinkulman kylältä.
Australian Grand Prix 2002
Australian Grand Prix 2002 oli Formula 1 -sarjan osakilpailu, joka ajettiin 3. maaliskuuta 2002 Melbourne Grand Prix Circuitilla. Kilpailu oli kauden 2002 ensimmäinen kilpailu, ja sen voitti Michael Schumacher.
Riddick Bowe
Mestaruuden jälkeen
Bowen valmentajana on toiminut useita huippuiskijöitä valmentanut Eddie Futch.
Shōnen
Shōnen (, ”pojat", "poikien”) on mangan ja animen kohderyhmä, johon kuuluvat nuoret pojat. Shōnen-sarjoihin kuuluu esimerkiksi humoristisia ja toiminnantäytteisiä kertomuksia urheilun, seikkailujen, supersankareiden ja tieteisfiktion maailmoista. Vaikka sarjat on piirretty alun perin noin 8–18-vuotiaille pojille, niiden teemat ovat yleispäteviä, ja lukijoihin kuuluukin myös paljon tyttöjä ja aikuisia. Shōnen-manga on mangan lajityypeistä suosituin: 1990-luvulla yli 40 prosenttia Japanissa tuotetusta mangasta oli alun perin pojille suunnattua. Suosituin shōnen-mangajulkaisu on Shōnen Jump, jota myydään viikoittain noin kolme miljoonaa kappaletta ja jonka kanssa kilpailevat Shōnen Magazine ja Shōnen Sunday.
Historia
Ajan kuluessa shōnen-mangan lukijakunta ja aiheet ovat monipuolistuneet entisestään sen suosion kasvaessa. 1900-luvun lopulla ja 2000-luvun alussa shōnen-sarjojen suosio tyttöjen keskuudessa on lisääntynyt, ja heillä on ollut myös enemmän vaikutusta niiden sisältöön. Tarinoihin on sisällytetty myös romantiikkaa, ja naispuolisilla hahmoilla on entistä näkyvämpi ja vahvempi rooli. Shōnen-manga on alkanut levitä myös Japanin ulkopuolelle, kuten Yhdysvaltoihin.
Kanadaneskimokoira
Ulkonäkö
Kanadaneskimokoira on voimakas, pystykorvainen, vahvarakenteinen, kippurahäntäinen ja tuuheaturkkinen pystykorva. Se on suurikokoinen ja pitkäselkäinen. Sillä on kiilamainen pää ja vinot silmät.
Alkuperä ja historia
Toukokuussa 2000 Nunavutin territorio julisti kanadaneskimokoiran viralliseksi kansalliseläimekseen.
Terveystilanne
Kanadaneskimokoira on säilynyt hyvin terveenä, sillä sen jalostuksessa tärkeintä ovat olleet hyvät työskentelyominaisuudet ja luonne.
Cross River
Cross Riverin tärkein elinkeino on maatalous. Myös kalastusta harjoitetaan.
Modest Musorgski
pienoiskuva|284x284px|Modest Musorgski. thumb|200px|Modest Musorgski. [[Ilja Repin maalasi muotokuvan vain muutama päivä ennen säveltäjän kuolemaa.]]
Elämä
Alkoholismin lisäksi Musorgskin terveydentilaa heikensivät hänen elämänsä loppuvaiheilla keuhkokuume ja epilepsiakohtaukset.
Bikinit
Historia
Kreikkalaisissa uurnissa ja maalauksissa 1400-luvulta eaa. voidaan nähdä naisurheilijoiden käyttävän nykyisten bikinien kaltaista kaksiosaista asua.
2000-luku
2000-luvulla ei enää ole varsinaisesti mitään uusia bikinimalleja tullut. Bikinit ovat nykyään yleisesti ympäri maailman hyväksytty uimapukumalli vanhoillisimpia muslimimaita lukuun ottamatta. Erimallisia bikineitä on sekä kaupoissa että nettimyymälöissä tarjolla lähes rajattomasti melko peittävistä retrobikineistä erittäin niukkoihin mikrobikineihin. Jotkut mallit peittävät nykyisin käyttäjiensä yllätykseksi hyvinkin vähän jalkoväliä. Pakarat paljaaksi jättävät mallit kuten stringit ovat herättäneet keskustelua puolesta ja vastaan maissa, joiden rannoilla niitä ei ole totuttu näkemään kuten Suomessa. Stringien lisääntymistä alaosina ovat lisänneet medioissa julkisuudessa tunnetut naiset, joita on kuvattu uimarannoilla niitä käyttämässä ja uimapukunäytökset sisältäen tämäntyyppisiä bikineitä. Bikinit nähtiin ensimmäisen kerran Miss Suomi -kilpailussa vuonna 1975. Sen jälkeen seurasi pitkä bikinitauko. Bikinit palasivat Miss Suomi -kisaan kohun saattelemana vasta vuonna 2003. <blockquote style="background-color: white; border: 1px solid black; padding: 1em;"> Bikinin kehitysvaiheet
Mallit
Yläosattomalla uimapuvulla on juurensa bikinin historiassa. Bikineitä voi olla myös shortsimallisina eli niissä on lyhyet lahkeet. Bikinit voivat olla naruilla kiinnitettävät tai takaa kiinni laitettavat. Bikineitä on pyöreämallisia ja kolmiomallisia. Bikineissä on useimmiten tavalliset olkaimet, mutta on olemassa niskalenkkibikineitä kuten myös olkaimettomia bikinejä. Toppauksia bikineissä ei yleensä ole valmiina, mutta sellaiset saa laitettua tai hankkimalla erikoisbikinit.
Bagneux (Hauts-de-Seine)
Bagneux’n naapurikunnat ovat Montrouge pohjoisessa, Châtillon ja Fontenay-aux-Roses lännessä, Sceaux ja Bourg-la-Reine etelässä sekä Arcueil ja Cachan idässä.
So Ji-sub
pienoiskuva|So Ji-sub vuonna 2009.So Ji-sub (s. 4. marraskuuta 1977 Soul) on eteläkorealainen näyttelijä.
Korsika
Maantiede
350px|thumb|vasen|Näkymä Calvista. 220px|thumb|oikea|Korsikan kartta. Korsika on vuoristoinen ja harvaan asutettu. Sen itärannikko on maanmuodostukseltaan tasaista ja suoraa, länsirannikolla on puolestaan lukuisia lahtia ja kallioista rantaa. Sisämaassa on suuria metsäalueita. Korsika asettui nykyiselle paikalleen mantereiden liikkeessä noin 18 000 000 vuotta sitten. Sisämaan vuoret yltävät 2 500 metrin korkeuteen ja niistä suurimmat ovat Monte Cinto (2 706 m), Monte Rotondo (2 622 m), Monte Pardo (2 393 m) ja Monte d'Oro (2 389 m). Vuoriston puuraja on 1 500 metrin korkeudella. Saaren keskiosat ovat metsän peitossa lukuun ottamatta tulen tuhoamia alueita ja laaksojen pohjia. 500–800 metrin korkeudella metsissä kasvaa kastanjaa, joita alueelle istuttivat genovalaiset. Ne olivat aikoinaan vuoriston asukkaiden merkittävin ruoanlähde. 700–1500 metrin korkeudessa sijaitsevat Forêt d'Aïtonen, Forêt de Vizzavonan ja Forêt de Valdo-Niellon metsäalueet. Näitä metsiä hallitsee euroopanmustamänty. Matalammilla alueilla maasto on mäkistä ja kasvaa heinikkoa. Näillä alueilla kasvatetaan myös usein oliivia, jota voidaan kasvattaa 600 metrin korkeuteen saakka. Vielä matalammilla alueilla Cap Corsessa ja Nebbion alueen rannikkotasangoilla kasvatetaan viinirypäleitä sekä sitrushedelmiä. Rannikolla kasvaa myös eukalyptuspuita, joita istutettiin soisille alueille vuonna 1866 malarian kitkemiseksi. Rannikolla kasvaa tammia sekä kaupunkien tuntumassa Korsikalle tuotuja istutettuja palmuja. Lisäksi Porto-Vecchion ja Calvin alueilla kasvaa tiheitä varjostinkuusimetsiä.
Tapakulttuuri
Suurin osa korsikalaisista on katolilaisia ja monet säilyneet perinteet ovat luonteeltaan uskonnollisia. Paikallisten pyhimyksien merkkipäiviä juhlitaan yleisesti kylissä ja kaupungeissa. Ehkä tunnetuin korsikalainen tapa on kuitenkin vendetta eli verikostoperinne, joka oli Korsikalla yleinen 1800-luvun puoliväliin saakka. Verikosto saattoi johtaa sukupolvia kestäneeseen kostokierteeseen eri sukujen välillä. Kierre katkesi yleensä vain jos paikallisen papin onnistui järjestää osapuolten välille sopimus. Verikostoperinne johtui paljolti genovalaisen hallinnon kyvyttömyydestä ratkaista tavallisen kansan asioita. Naimisiin menot olivat Korsikalla perinteisesti järjestettyjä ja sulhanen tai morsian ei voinut siihen juuri vaikuttaa. Järjestämisestä vastasi suku. Kiertääkseen vanhempiensa tahtoa pari saattoi joko karata tai kertoa aikeistaan avioitua julkisesti, jolloin yleisö saattoi tuomita tai hyväksyä aikeet. Molemmissa tapauksissa oli vendetan riski. Perhe oli ja on edelleen tärkeä yhteiskunnallinen yksikkö.
Kisber felver
Historia
Pienen kannan vuoksi rotuun on sallittu risteyttää seuraavia rotuja: trakehner, englannintäysiverinen, arabianhevonen, angloarabi, shagya-arabi, ranskanpuoliverinen. Kaikkien jalostukseen käytettävien hevosten on läpäistävä niiden suorituskykyä mittaavat testit.
Absorboitunut annos
Absorboitunut annos (tunnus D) on fysikaalinen suure, joka kuvaa ionisoivan säteilyn aiheuttamaa todellista säteilyannosta kohdeaineessa. Absorboituneella annoksella ilmoitetaan, kuinka suuren energiamäärän säteily on jättänyt kohdeaineeseen massayksikköä kohden, joten suureen yksikkö on joulea/kilogramma (J/kg), josta käytetään nimitystä gray (tunnus Gy). Gray on yleensä liian suuri yksikkö, joten yleisemmin käytetään yksiköitä milli- tai mikrogray. Matemaattisesti merkittynä absorboitunut annos saadaan kaavalla: jossa E on säteilyn energiamäärä ja m on absorboivan kohteen massa.
Hesketh Racing
Formula Ykkösissä
Menestyksen innoittamana Hesketh ilmoitti, että haluaa seuraavalle kaudelle oman auton. Postlethwaite suunnitteli Hesketh 308:n, jolla Hunt saavutti kolme palkintopallisijaa ja oli taas kahdeksas ajajien MM-sarjassa. Alussa ulkopuolisista sponsoreista kieltäytynyt Hesketh alkoi ajautua rahoitusvaikeuksiin. Kaudella 1975 Hunt ajoi edellisvuoden autoa, jota Postlethwaite oli uusinut. Kauden puolivälissä Hunt voitti Hollannin GP:n ja ajoi lisäksi kolme kertaa toiseksi. MM-sarjassa hän oli neljäs.
Niilo Helander
Elämäkerta
Moottoripyörä törmäsi Helanderiin Aleksanterinkadulla joulukuussa 1929. Hän kuoli vammoihinsa 8. tammikuuta 1930 Helsingissä.
Louise Abbéma
Abbéma oli myös taitava graafikko, kuvanveistäjä ja muotoilija, ja hän myös kirjoitti. Hän avusti säännöllisesti taidelehtiä Gazette des Beaux-Arts ja L’Art.
Cookinsaaret
Nykypäivä
Itsenäisten Cookinsaarten ensimmäinen pääministeri oli itsenäisyysliikkeessä toiminut Albert Henry. Henryn kaudella maa yhtenäistyi mutta hänen hallintonsa kaatui vuoden 1974 äänestysskandaalissa, jossa hänen edustamansa Cook Islands Party lennätti äänestäjiä ulkomailta vaaleihin. Vaalit voitti lopulta Cook Islands Democratic Party. Seuraavien vuosien ajan valta vaihteli näiden kahden puolueen välillä. 1990-luvulla syntyi talouskriisi, kun ulkomailta otettiin liikaa velkaa. Valtio vähensi runsaasti työntekijöitään ja monet työttömäksi jääneet muuttivat muualle. Kriisistä selvittiin lopulta Uuden-Seelannin taloudellisen avun turvin.
Politiikka
230px|thumb|oikea|Cookinsaarten parlamenttitalo. Cookinsaaret on Uuden-Seelannin liitännäisvaltio. Uusi-Seelanti vastaa saarten ulkopolitiikasta ja puolustuksesta. Cookinsaaret on kuitenkin tehnyt itsenäisesti diplomaattisia suhteita ja liittynyt kansainvälisiin sopimuksiin. Sisäisissä asioissa Cookinsaarilla on täysi itsenäisyys, ja sillä on myös oikeus päättää yksipuolisesti itsenäistyä koska hyvänsä.
Populäärimusiikkia Vittulajänkältä (elokuva)
Juoni
Kaksi poikaa varttuu Ruotsin puoleisessa Tornionjokilaaksossa, Pajalan kunnassa 1960-luvulla. Matin koti on rauhallinen, mutta Niila kärsii lestadiolaisen isänsä ahdasmielisyydestä ja jatkuvasta ruumiillisesta kurituksesta. The Beatlesin ”Rock and Roll Musicin” innoittamana pojat perustavat yhtyeen, mutta keikkoja ei juuri ole ja tytötkin alkavat kiinnostaa musiikkia enemmän.
Kioton keisarillinen palatsi
Palatsialue
Eteläosan rakennuksista tärkein on Shishinden-halli (紫宸殿), jota käytettiin virallisiin seremonioihin. Sen eteläpuolella on aukiomainen piha-alue (nantei), jota ympäröi kolmelta sivulta katettu käytävä. Käytävän läpi aukiolle johtaa kolme porttia: etelästä pääportti Shōmeimon (承明門), idästä Nikkamon (日華門) ja lännestä Gekkamon (月華門). Shishinden edustaa shinden-zukuri-tyyliä ja sillä on japaninsypressin kaarnasta valmistettu paanukatto (hiwadabuki). Siellä säilytetään keisarin takamikura-valtaistuinta ja keisarinnan michōdai-valtaistuinta. Rakennuksen sisäänkäynnin vasemmalla puolella (rakennuksen sisältä päin katsoen) on Sakon no sakura -kirsikkapuu, oikealla puolella Ukon no tachibana -sitruspuu (Citrus tachibana).
Käyttö
Kioton keisarillista palatsia hallinnoi Kunaichō eli Japanin keisarillinen virasto. Vaikka keisari ei enää asu palatsissa, siellä otetaan vastaan esimerkiksi ulkomaisia valtiovieraita ja järjestetään keisarin ja keisarinnan isännöimä teejuhla.
Jääkausi Alpeilla
Alpeilta on jo varhain löydetty merkkejä siitä, että jäätiköt ovat aikaisemmin olleet nykyistä suurempia, muun muassa siirtolohkareita, jäätikön kallioon tekemiä uurteita ja U:n muotoisia laaksoja. Alpeilla on tutkittu jääkausia jo 1800-luvun alusta lähtien, mutta niistä kiistellään yhä. 1900-luvun alussa Penck ja Brückner jakoivat Alppien moreenilöydöt neljään ryhmään: Günz, Mindel, Riss ja Wurm. Myöhemmin on kiistelty muun muassa siitä, oliko Günz itsenäinen jääkausi ja milloin se oli.
Miksi jää valui Alpeilta lumirajan alle
Juravuoristo Pohjois-Sveitsissä ja Ranskassa ei joutunut jään alle. Pohjois-Sveitsissä oli jäätikön keskellä joitain jäättömiä vuoria. Syynä jään valumiseen Alppien etumaastoon lienee ollut suuri jään tuotanto. Luultavasti Alpeilta puhaltavat kylmät laskutuulet viilensivät vuorten alustoja. Jään raja aleni Pohjois-Alpeilla noin 560–590 metriin (tarkkuus noin 60 m, epätarkempi arvio 500–700 metriä). Tämä ei ole sama kuin lumiraja. Lumirajaksi voi kutsua rajaa, jossa jäätikkö alkaa haihtua. Sitä kutsutaan tasapainorajaksi ELA tai GWL. Nykyisin lumiraja on noin 2 800, jopa 3 050 metrin korkeudessa. Lumirajakin vaihteli melko paljon Alppien eri puolilla. Lumiraja oli Alppien pohjoispuolisilla Böhmerwaldin ja Schwartzwaldin vuoristoissa välillä 1 000–1 300 m.
Günz-jääkausi saattaa olla ainakin osin vanhempi kuin Matuyama-brunhes-raja, mutta varmaa tämä ei ole. Günz-kausi saattoi olla joskus yli miljoona vuotta sitten – 780 000 vuotta sitten.
Alppien jääkaudet
Kuklan ja muiden tekemä korrelaatio Alppien jääkausille, mm. Tonavan lössikerrostumien mukaan. Viimeisen miljoonan vuoden aikana on toistunut noin kymmenen 100 000 vuoden mittaista jäätiköitymis-interglasiaalikiertoa. Monesti nämä jakautuvat pariin osiin jäätiköitymiseen. Lössikerrostumia onkin löydetty Tonavalta 22. Euroopan Villaflanca-Biharian-kausien raja vastaa lössivyöhykettä K, ja 780 000 vuoden takainen magneettikäännös B/M Euroopan lössivaihetta I..
Delta (osavaltio)
Osavaltion pääkaupunki on Asaba.
Rich Sutter
Ura
Ennen NHL-uraansa Rich pelasi yhdessä Ronin kanssa WHL:n Lethbridge Broncosissa, jossa he voittivat Memorial Cupin vuonna 1983.
Nina Mercedez
Nina Mercedez (s. 10. marraskuuta 1979 Corpus Christi, Teksas) on yhdysvaltalainen pornonäyttelijä, tuottaja ja ohjaaja.
Saksan yhtenäisyyspäivä
Saksan demokraattisessa tasavallassa säädettiin vuonna 1950 kaksi kansallispäivää, Saksan kansan hitlerfasimista vapautumispäivä (Tag der Befreiung des deutschen Volkes vom Hitlerfaschismus), jota vietettiin 8. toukokuuta vuoden 1945 Saksan toisessa maailmansodassa antautumisen vuosipäivänä, ja Tasavallan päivä, jota vietettiin 7. lokakuuta Saksan demokraattisen tasavallan perustamisen vuosipäivänä.
Suomussalmen taistelu
Lähtökohdat
Ennen sodan alkua Suomi oli keskittänyt alueelle vähäisiä voimia, koska Neuvostoliiton ei odotettu käyttävän alueella divisioonatason sotayhtymiä. Alueella olivat Erillinen pataljoona 15 ja 16 (ErP 15 ja 16) sekä kaksi erillistä komppaniaa, yhteisvahvuus runsaat 3 000 sotilasta. ErP 15:n tehtävä oli rajavartiointi Raatteen tien suunnassa ja sodan syttyessä eteneminen Vuokkiniemelle ja vihollisen lyöminen. ErP 16:n tehtävä oli lyödä Kuusamon suuntaan etenevä vihollinen ja valmistautua hyökkäämään Uhtualle.
Suomalaisten vastatoimet
Päämaja siirsi Suomussalmelle vahvistukseksi 9. divisioonasta jalkaväkirykmentin (JR 27). Divisioonan komentaja eversti Hjalmar Siilasvuo sai alaisuuteensa lisäksi ennestään Suomussalmella olleet joukot, ja syntyi ryhmä Siilasvuo. Sen tehtäväksi tuli vallata Suomussalmi takaisin. Tässä ryhmä ei onnistunut, mutta 163.D:n yhteydet Neuvostoliittoon katkaistiin ottamalla haltuun Raatteen tie Kuivasjärvellä.
Suraphol Sombatcharoen
Suraphol Sombatcharoen (, 25. syyskuuta 1930 – 16. elokuuta 1968 Thaimaa) oli thaimaalainen laulaja. Hän lauloi elokuvissa "Sib Hok Pee Haeng Kwam Lang", "Klong Plom", "Kaeo Luaem Dong", "Sieaw Sai", "Sae Si Al Lue Jek Nung"
Kintusjärvi
Kintusjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.
Deutsche Bahn
Konsernirakenne
DB:n pääliiketoiminnot ovat henkilöliikenne (juna-, linja-auto- ja taksiliikenne), tavarankuljetus ja logistiikka (juna-, auto-, laiva- ja lentokuljetukset sekä varastointi) sekä Saksan rautatieliikenne (rautatiet, asemat, energia).
Helen Wagner
Wagner pääsi Guinnessin ennätysten kirjaan näyttelijänä, joka on esittänyt pisimmän ajan yksittäistä roolia. Hän esiintyi ennen As the World Turns -uraansa jo Guiding Light -sarjassa 1950-luvun alussa.
June Foray
Elämäkerta
1980- ja 1990-luvuilla Foray oli edelleen yksi Hollywoodin käytetyimmistä ääninäyttelijöistä. Hän toimi 1980-luvulla muun muassa luontoäidin äänenä Smurffeissa, Mummi-Kummina Kummiharhuissa ja isoäitinä Teen Wolfissa. 1990-luvulla Forayta kuultiin Monan äänenä Garfield Gets a Lifessa, sivuääninä yhdessä Simpsonien jaksossa sekä uudelleen Grannyn äänenä Tiny Toonsissa, Sylvesteri ja Tipi: Dekkarissa ja elokuvassa Space Jam. Foray toimi myös Mulanin isoäitinä Mulan- ja Mulan 2 -animaatioelokuvissa. Vuonna 2000 hän uusi Rocket J. Squirrelin ääniroolin näytelmäelokuvassa Rockyn ja Bullwinklen seikkailut.
Painin maailmanmestaruuskilpailut 1987
Vuoden 1987 painin maailmanmestaruuskilpailut järjestettiin 19. elokuuta – 29. elokuuta 1987 Clermont-Ferrandissa, Ranskassa. Kisoissa painittiin sekä kreikkalais-roomalaista painia että vapaapainia kymmenessä painoluokassa.
Lahokapo
Lahokapo (Boros schneideri) on melko kookas vanhojen metsien kovakuoriaislaji. Se on kooltaan 14 mm pitkä ja väriltään tummanruskea. Sitä esiintyy Itä- ja Pohjois-Euroopasta Siperiaan ulottuvalla alueella. Lahokapo kuuluu Euroopan unionin luontodirektiivin toisessa liitteessä mainittuihin eläinlajeihin. Suomessa lahokapo on rauhoitettu.
Koko ja ulkonäkö
Toukka on helposti tunnistettava. Se on litteä, lähes 30 mm pitkä ja sen viimeisessä jaokkeessa on tunnusomaiset perälisäkkeet.
Levinneisyys
Keski-Euroopasta lahokapo on hävinnyt kokonaan ja läntisin tunnettu esiintymä on Białowiezan metsässä, Puolassa. Puolassa on myös muutamia muita esiintymispaikkoja. Loput eurooppalaiset esiintymät ovat Baltian maissa, Suomessa ja Ruotsissa. Venäjällä sitä tavataan Siperiaan saakka. Ruotsissa laji elää ilmeisesti enää vain Gotska Sandönillä. Suomessa lajilla on yhtenäinen esiintymisalue itärajalla Ilomantsista Kuusamoon. Lisäksi kuoriaiselta tunnetaan hajanaisia esiintymispaikkoja sisämaassa, eristyksissä sekä toisistaan että itärajan esiintymästä. Näitä ovat esimerkiksi Seitsemisen kansallispuiston ja Pyhä-Häkin esiintymät.
Joaquín Caparrós
Ura valmentajana
Kesäkuussa 2013 Caparrósista tuli Levanten päävalmentaja. Caparrós luotsasi seuran yllättäen liigassa kymmenenneksi ja Espanjan cupissa aina puolivälieriin saakka. Toukokuussa 2014 hän teki seuran kanssa kaksivuotisen jatkosopimuksen. Kuitenkin jo seuraavalla viikolla Caparrós jätti Levanten ja siirtyi Granadan päävalmentajaksi. Granada vajosi Caparrósin alaisuudessa liigan viimeiseksi ja tammikuussa 2015 hän sai potkut seurasta.
Kesällä 2017 Caparrós aloitti Qatar Stars Leaguen Al-Ahlin päävalmentajana. Caparrós jätti tehtävänsä jo joulukuussa 2017 henkilökohtaisten syiden vuoksi.
Vanha sydän
”Vanha sydän” on Erinin kolmas single hänen esikoisalbumiltaan Hunningolla. Erinin ja Maija Vilkkumaan yhdessä sanoittama kappale julkaistiin singlenä loppuvuodesta 2011.
Maire Kukkonen
Maire Kristiina Kukkonen (o.s. Kärkkäinen, s. 5. joulukuuta 1955 Kiuruvesi) on aktiiviuransa päättänyt suomalainen kestävyysjuoksija. Hän edusti koko urheilu-uransa ajan Sotkamon Jymyä ja vastasi itse omasta valmennuksestaan. Aikuisten SM-tasolla Kukkonen saavutti kaksi hopeaa maratonilta vuosina 1992 ja 1993. Virallisissa kilpailuissa hän ei ole esiintynyt vuoden 2003 jälkeen.
Tuhokapitalismin nousu
Thatcherismin nousu
Kleinin mielestä sodan ja terrorin keskellä Tel Avivin pörssi takoo ennätystuloksia, eikä rauha juurikaan houkuta Israelin oikeistoa. Shimon Peres totesikin, ettei Israel tavoittele lippujen rauhaa vaan markkinoiden rauhaa.
Avaruuslentäjä
Avaruuslentäjiä on FAI:n määritelmän mukaan 30. kesäkuuta 2008 mennessä 481 ihmistä 39 eri valtiosta ja yhdysvaltalaisen määritelmän mukaan 487 ihmistä. Avaruuslentäjät ovat viettäneet yhteensä 88 vuotta avaruudessa. Miehistä eniten aikaa avaruudessa (vuoden 2023 tilanne) on viettänyt Gennadi Padalka (879 vuorokautta, 11 tuntia ja 31 minuuttia, joka koostuu useammasta eri jaksosta), naisista Peggy Whitson (377 vuorokautta).
Osa avaruudessa käyneistä eritellään avaruusturisteiksi erotukseksi varsinaisista ammattilaisista. Määritelmät eivät ole aivan yksiselitteisiä.
Soluna Samay
Soluna Samay (s. 27. elokuuta 1990 Guatemala City, Guatemala) on tanskalainen laulaja. Hän edusti Tanskaa vuoden 2012 euroviisuissa kappaleella ”Should’ve Known Better”.
Real Madrid (koripallo)
Real Madridin koripallojaosto perustettiin Ángel Cabreran johdolla vuonna 1931. Real Madrid on Joventutin ja Estudiantesin ohella ainoa seura, joka on pelannut vuonna 1957 alkaneessa Espanjan koripallon pääsarjassa kaikilla sen kausilla. Se on voittanut 33 Espanjan-mestaruutta, 27 Espanjan cupin mestaruutta ja yhdeksän Euroopan-mestaruutta, mitkä kaikki ovat ennätyksiä. Triplan eli edellä mainitut kolme kilpailua saman kauden aikana seura on voittanut kolmesti, vuosina 1965, 1974 ja 2015.
Revontulet
Alkuperä ja ulkonäkö
Voimakkaita revontulinäytelmiä ja magneettisia häiriöitä on havaittu myös auringonpilkkujakson minimin aikaa, mutta tilastollisesti revontuliaktiivisuudella on kaksi loivaa huippua, jotka ajoittuvat pilkkumaksimin molemmin puolin. Pilkkuminimin aikaan revontulia nähdään esimerkiksi Etelä-Suomessa melko vähän.
Revontulien ulkonäkö vaihtelee. Niiden tavallisin muoto on kaari, joka usein on rauhallinen ja melko himmeä. Pitkät kaaret ja säteet alkavat 100 kilometrin korkeudesta, ja jatkuvat ylöspäin magneettikenttää pitkin satoja kilometrejä. Kaaret voivat olla vain 100 metriä ohuita, mutta ne saattavat ulottua horisontista horisonttiin. Vyömäiset revontulet ovat aktiivisempia. Niiden alareuna on poimuinen, ja niissä on usein nopeasti muuttuvia pystysuoria säikeitä. Puolenyön jälkeen revontulet voivat muuttua laikullisiksi ja vilkkua kymmenen sekunnin välein aina aamuun asti.
Vaihtelut voimakkuudessa
thumb|right|330px|Revontuli Auringon säteilyn ominaisuudet vaihtelevat tuntien–satojen vuosien jaksoilla. Tunnetuin jakso on 11-vuotinen auringonpilkkujakso. Revontulia esiintyy yleensä eniten samoihin aikoihin kuin auringonpilkkujakin on eniten. Aurinko vaikuttaa planeettojenvälisen magneettikentän suuntaan ja aurinkotuulten nopeuteen ja tiheyteen. Revontulet ja maan magneettikentän aktiivisuus liittyvät Auringosta lähtöisin oleviin hiukkaspurkauksiin. Auringon protonihiukkasvuon ja UV- ja röntgensäteilyn äkillinen kasvu vaikuttavat Maan ionosfääriin ja sitä kautta muun muassa lyhytaaltoja käyttäviin radioyhteyksiin (mm. SID, PCA).
Geomagneettisen kentän tarkkailu
thumb|left|Revontulia Saturnuksen navoilla Geomagneettista kenttää voidaan mitata magnetometriksi kutsutulla instrumentilla. Useiden magnetometrien muodostama tieto antaa havainnoitsijoille mahdollisuuden seurata geomagneettisten olosuhteiden tilaa. Magnetometrin tieto annetaan yleensä kolmen tunnin välein erilaisina indeksilukuina. Erästä näistä kutsutaan K-indeksiksi. K-indeksin arvo vaihtelee nollan ja yhdeksän välillä ja se on suoraan verrannollinen geomagneettisen kentän vaihteluihin kolmen tunnin aikajaksoilla. Mitä korkeampi K-indeksi on, sitä todennäköisemmin revontulia esiintyy. K-indeksi on sidottu havaintopaikkaan. Paikallinen K-indeksi voidaan arvioida lähimmän havaintopaikan mukaan siellä, missä observatorioita ei ole. Maapallon keskimääräistä revontuliaktiviteettia kuvaa Kp-indeksi.
Klaus Toppmöller
Ura pelaajana
Toppmöller aloitti jalkapallouransa kotikaupunkinsa amatööriseurassa SV Rivenichissä, mistä hän siirtyi Eintracht Trieriin. Vuonna 1972 hän siirtyi bundesliigaseura Kaiserslauterniin, jossa pelasi 204 ottelua ja oli joukkueen paras maalintekijä 108:lla maalillaan. Saksan maajoukkueessa hän debytoi vuonna 1976 ottelussa Espanjaa vastaan. Kaikkiaan hän pelasi kolme maaottelua, joissa teki yhden maalin. Vuonna 1980 hän siirtyi Yhdysvaltoihin Dallas Tornadoon, mutta palasi takaisin kotimaahansa vuonna 1984 kun North American Soccer League lakkautettiin. Ennen lopettamistaan vuonna 1987 Toppmöller pelasi kaksi kautta kakkos-Bundesliigan FSV Salmrohrissa.
Jawa
Historia
thumb|200px|Jawa ja [[Velorex-sivuvaunu]]
Pérák ja Ogar
Jawa kansallistettiin 1945 ja yhdistettiin toiseen tunnettuun moottoripyörävalmistajaan Čezetaan (ČZ). Jo sodan aikana aloitettu kehitystyö puhkesi kukkaan syyskuussa 1946 Pariisin näyttelyssä, jossa esiteltiin uudenaikainen kaksitahtimalli, 250 cm³ Typ 11 "Pérák" ('jousi'). Uusi malli oli ainakin viisi vuotta edellä kilpailijoitaan. Yksisylinterisessä moottorissa oli märkä monilevyinen kytkin, yhtenäisvaihteisto, koteloitu kaasutin ja rungossa teleskooppinen etuhaarukka. 1948 esiteltiin samaan runkoon rakennettu kaksisylinterinen 350 cm³ Typ 12 "Ogar". Pérákia valmistettiin vuoteen 1954, ja Ogaria 1956 saakka, ja niitä myytiin 180 000 kappaletta.
Kilpaurheilu
thumb|200px|250 cm³ Jawa Six Days S 553 (1961) thumb|200px|Jawan 500 cm³ speedwaypyörä, joka käyttää [[metanolia polttoaineena ja risiiniöljyä voiteluun.]]
Chiclayo
Chiclayo on perulainen kaupunki, maan pohjoisilla rannikkotasangoilla. Kaupungin asukasluku on noin 650 000, Perun neljänneksi suurin ja sen pinta-ala on noin 170 neliökilometriä.
Avoin verkkokurssi
Avoimet verkkokurssit tulevaisuuden opiskeluympäristönä ja väylänä yliopistoon
Tulevaisuudessa opiskeluympäristöt tulevat olemaan pitkälti verkkoympäristössä. Verkkokurssien maailmanlaajuisuus, korkeatasoisuus ja niiden ilmaisuus ovat vakiinnuttamassa asemaansa opiskeluympäristönä. Tulevaisuudessa kysymys kohdistuukin siihen, miten nämä kurssit rahoitetaan, kuinka laatua ylläpidetään sekä miten luotettavuus säilytetään.
Toivo (fregatti)
Kauppahuone J. W. Snellman G:son omisti Toivon vuosina 1871–1888. Noina vuosina Toivo teki matkoja muun muassa Hongkongiin, Setúbaliin, Surabayaan, Rio de Janeiroon ja Philadelphiaan. Vuonna 1888, kun alus oli Cardiffissa, se myytiin norjalaiselle laivanvarustajalle. Vakuutusyhtiö Lloyd’sin rekisteristä se poistettiin vuonna 1895.
Toivon muistoksi on tehty Pohjois-Pohjanmaan museossa esillä oleva August Pullin rakentama pienoismalli. Tuiran kirkossa on Oulun Laivanpäällystöyhdistyksen naistoimikunnan 1990-luvun lopulla lahjoittama, Einari Sorosen rakentama Toivo-kirkkolaiva.
Siporex
Siporex Suomessa
Suomessa Siporexia valmisti vuoteen 2013 asti H+H Finland, jolla oli alun perin Lohjan Kalkkitehtaan 1972 perustama tehdas Ikaalisissa. Tehtaan lopettamista edeltävänä vuonna Siporexista valmistettujen Jämerä-kivitalojen valmistus ja myynti siirtyi virolaiselle Aerocille, jolla on kevytbetonitehdas Virossa.
Eric Carle
Carle on kirjoittanut ja kuvittanut yli 70 kuvakirjaa. Vuonna 2002 hän perusti vaimonsa Barbaran kanssa Amherstin kaupunkiin Massachusettsiin The Eric Carle Museum of Picture Book Art -museon, jossa esitellään hänen taidettaan.
BeFour
Yhtyeen jäsenet ja taustat
Manou (s. 18. helmikuuta 1984 Wil, Aargau, Sveitsi) esiintyi ensimmäisen kerran ollessaan vasta 18-vuotias. Hän opetteli tanssimaan, soittamaan sekä laulamaan New Yorkissa.
Alfred Björklund
Vuonna 1910 Björklund laajensi liikettään hankkimalla Kokkolassa toimineen Alarik Sandströmin rautakaupan omistukseensa. Björklundin pääliikkestä ja rautakaupasta muodostettiin osakeyhtiö vuonna 1916. Björklund sijoitti rahaa myös muihin pohjalaisiin yrityksiin ja hän oli Vaasan Sokeritehdas Oy:n hallintoneuvoston jäsenenä 1904–1919 ja yhtiöfuusion jälkeen Suomen Sokeri Oy:n hallintoneuvoston jäsenenä. Björklund oli lisäksi Vaasan Puuvilla Oy:n johtokunnan jäsen ja Palovakuutus Oy Vellamon ja Suomen Valtamerentakainen Kauppa Oy:n hallintoneuvoston jäsen 1919–1922. Hän oli mukana perustamassa Österbottningen-sanomalehteä vuonna 1898. Björklund sai kauppaneuvoksen arvon 1910.
Bangladeshin kansalliskirjasto
Bangladeshin kansalliskirjasto (, lyh. NBL) on Dhakan kaupungissa toimiva Bangladeshin kansalliskirjasto.